system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Regizor de film?
assistant
Regizorul de film (în ) este creatorul principal al filmului. Calitatea lui de conducător al întregului proces de creație îi permite să defalce sarcini specifice colaboratorilor săi în realizarea creației: operatori, scenografi, compozitori, actori, echipa tehnică, etc. El coordonează activitatea acestora pentru atingerea scopului artistic din faza de concepție și reflectat în decupajul regizoral al filmului.

Regizorul este în general prezent în toate momentele importante a creației filmului, de la elaborarea scenariului regizoral si apoi a decupajului - lucrări care reprezintă, din punct de vedere scriptic, oglinda viitorului film - la stabilirea distribuției, avizarea schițelor de decoruri și costume, coordonarea actorilor la filmare, conducerea propriu-zisă a filmării, efectuarea montajului de film, definitivarea coloanei sonore și stabilește forma finală a filmului. În procesul de realizare a unei opere cinematobrafice regizorul este îndeobște investit cu intreaga libertate de creație, inclusiv în ceea ce privește stabilirea formei finale a acesteia, în conținutul căreia pot apărea diferențe, uneori substanțiale, față de proiectul literar inițial, scenariul de la care s-a pornit, din varii motive, care țin fie de originalitatea viziunii artistice a regizorului și de personalitatea sa artistică, fie din motive de ordin  comercial, ori - așa cum au fost multe cazuri în unele cinematografii - de ordin ideologic ori prooagandistic, modificări structurale și de conținut, care pot semnifica uneori o schimbare a întregului eșafodaj dramaturgic în raport cu scenariul (cu "story"-ul) de la care s-a pornit. În astfel de cazuri doar producătorul (sau finanțatorii) filmului pot decide, în sensul că libertatea de creație regizorală poate fi totuși constrânsă, în funcție de condițiile contractuale ale producătorului. La Hollywood, de exemplu, este uzual ca varianta prezentată publicului, în cinematografe, să fie rezultatul unei negocieri a regizorului cu studiourile, la Hollywood regizorul având opțiunea să scoată un dvd cu versiunea „Director's cut” ().

Regizorul de film este omul care asigură unitatea conceptuală și stilistică de realizare a unei opere cinematografice, filmul. Ca în orice alt domeniu creativ, se disting în mare două tipuri : autori de filme interesați în primul rând de valoarea artistică a operei pe care o creează, dornici să înainteze genul și să confrunte publicul cu o viziune artistică originală, și autori comerciali, care prin meșteșugul lor realizează filme ce răspund unor nevoi recreative minimale ale publicului, care folosesc șabloane facile, dovedite însă a fi eficiente.

Regizori influenți (selectiv) 

În ordine aleatorie:

Străini 
 Alfred Hitchcock, renumit pentru inovațiile aduse genurilor polițist și de mister
 Orson Welles, creatorul filmului Citizen Kane, unul dintre cele mai renumite și adesea citat printre cele mai bune filme ale tuturor timpurilor
 Stanley Kubrick, regizor american, perfecționist, a filmat sub o duzină de filme, printre ele Portocala mecanică și The Shining
 Francis Ford Coppola, cunoscut pentru trilogia Nașul, a ecranizat și un roman scurt de Mircea Eliade
 Peter Jackson, cineastul care a transpus pe peliculă, cu un buget uriaș, romanul Stăpânul inelelor al lui J.R.R. Tolkien
 Andrei Tarkovsky, regizor rus, filme de artă având în fundal meditații complexe asupra ortodoxismului și vieții
 Pier Paolo Pasolini, regizor italian care a explorat în profunzime temele sexualității și perversiunii
 Quentin Tarantino, regizor american care a introdus în cinematografie toposurile benzii desenate și violența estetizată
 Roman Polanski, regizor de origine poloneză, filme de autor, precum Luna amară și A noua pecete
 Ridley Scott, regizor renumit pentru peisagistica și imaginea filmelor sale, creatorul peliculei-cult Alien
 Lars von Trier, regizor danez, adept al conceptului Dogma 95, un tip de realism dus la extreme
 Steven Spielberg, regizor american prolific, cunoscut pentru filme comerciale cu succes uriaș la public
 George Lucas, creatorul francizei Star Wars
 Spike Lee, regizor american care  a ilustrat relațiile interrasiale și viața în comunitățile de afro-americani
 Giuseppe Tornatore, regizor italian, a transpus în mai multe filme temele copilăriei și iubirii cinematografiei
 Ed Wood, unul dintre cei mai proști regizori ai tuturor timpurilor, popularizat de: 
 Tim Burton, regizor american, preferă adesea subiecte ciudate, o foarte caracteristică estetică vizuală a prelucrării peliculei
 Woody Allen, regizor american de origine evreiască, cantonat în nișa comediilor romantice
 Christopher Nolan , regizor britanico-american, a creat o serie de filme de succes de la începutul secolului al XXI-lea, printre care trilogia avându-l ca personaj principal pe supereroul  Batman

Români 
 Liviu Ciulei, în principal regizor de teatru, a filmat renumitul film Pădurea spânzuraților 
 Lucian Pintilie, autorul filmului de artă Reconstituirea, exilat de regimul comunist, a regizat după întoarcerea în România filmul Balanța
 Cristian Mungiu, filme de artă, câștigătorului premiului prestigios Palme d'Or, preferință idiosincratică pentru povești derulate în perioadele comunistă și de tranziție
 Cristi Puiu, cu filmul Marfa și banii a lansat curentul realist și minimalist Noul val românesc
 Stere Gulea, regizorul filmului Moromeții, considerat unul dintre cele mai bune filme românești ale tuturor timpurilor
 Sergiu Nicolaescu, în principal autor de filme istorice și polițiste, conduce detașat în privința succesului de casă în România, cu zeci de milioane de bilete vândute înainte de 1989
 Corneliu Porumboiu, regizorul filmului Comoara , câștigător al premiul „Un certain talent” din cadrul secțiunii „Un Certain Regard”, la Festivalul Internațional de Film de la Cannes
 Alexandru Solomon, documentarist, a creat Război pe calea undelor și Kapitalism - Rețeta noastră secretă